СРЕДНО УЧИЛИЩЕ “СВЕТИ КЛИМЕНТ ОХРИДСКИ“



ГР. СИМЕОНОВГРАД, УЛ. “ХРИСТО БОТЕВ” №37

*тел.: Директор 03781/2041; e-mail: sou\_sim@abv.bg*

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Утвърждавам:

 Директор:………..

 / Теодоринка Иванова/

ПРОГРАМНА СИСТЕМА

за

развитието

на

предучилищното образование

в

Средно училище

“Свети Климент Охридски”

град Симеоновград

Настоящата Програмна система е приета на ПС с Протокол №1 от 18.09.2017г. и е неразделна част от Стратегия за развитието на СУ”Св. Климент Охридски”

за периода от 2016- 2017 учебна година до 2020- 2021 учебна година

 **МИСИЯ**

 Поддържане на високо качество и ефективност на цялостния образователен процес в съответствие с изискванията на ЗПУО и „Европа 2020”, както и на всички поднормативни актове, за да отговорим на предизвикателствата на времето, в което живеем.

 Предучилищното образование създава условия за придобиване на съвкупност от компетентности- знания умения и отношения, необходими за успешното преминаване на детето към училищното образование.То полага основите за учене през целия живот, като осигурява физическото, познавателното , езиковото, духовно- нравственото, социалното, емоционалното и творческо развитие на децата, отчитайки значението на играта в процеса на педагогическото взаимодейсвие.

 В предучилищната възраст се създават предпоставки за развитие, детето опознава себе си и изучава основните правила за съвместен училищен живот в обществото, а това води до развитието на навици, които са в основата на гражданския живот.

**ВИЗИЯ**

 Предучилищната подготовка в СУ „Свети Климент Охридски” град Симеоновград ще бъде реализирана в подготвителна група за деца на възраст 5-6г.

 С автономията, която ни позволява новият ЗПУО, ще разработим съвременни програми за основни и допълнителни форми за придобиване на компетентности в съответствие с потребностите и интересите на децата в ПГ.

 Качеството на връзката между родителя и учениците ще има съществено значение за успехите на детето в детската градина. Ще бъде създадена среда близка до семейната с индивидуален подход към всяко дете.

 Постигането на качествен образователен процес ще бъде реализирано с помощта на висококвалифициран педагог , който има съвременно мислене и може успешно да приложи стандартите на новия ЗПУО.

 **ЦЕННОСТ**

 Предучилищната група ще бъде модел на позитивно- образователна среда, която полага основите за придобиване на знания, умения и отношения, необходими за преминаване на детето към училищното образование.

Използването на играта в процеса на педагогическото взаимодействие ще осигури физическото, познавателното, езиковото, духовно-нравственото, социалното, емоционалното и творческото развитие на децата.

 **ГЛОБАЛНА ЦЕЛ**

 Съобразяване с личността на детето, развиване на неговата индивидуалност и професионализъм по образователните стандарти на ЗПУО.

Ранното детско образование от позициите на игрова култура цели да се разкрият същностните сили на детето- неговите предимства и слабости, да се изменят гледните му точки.

 **Подцели:**

* Да се представи и анализира спецификата на детето в предучилищна възраст- физическото, емоционалното, когнитивното и метакогнитивното развитие.
* Да се представят специфики, свързани с прехода предучилищна група- начално училище.

 **ПОДХОДИ И ФОРМИ НА ПЕДАГОГИЧЕСКО ВЗАИМОДЕЙСТВИЕ**

**Хуманно личностен подход:**

* Личният опит е в основата на субективния опит – подготвителна група осъзнава и систематизира стихийния опит на детето;
* Възпитаването и обучението на детето се осъществяват чрез съчетаване на словесните с игровите, нагледни и практически интерактивни техники;
* Придобиване от детето на културни компетенции чрез водещата игрова дейност
* Осигуряване на самоактуализация на индивидуалността – стабилност, присъединяване и приемане, самоуважение и толерантност.

**Рефлексивен и ценностно- ориентиран подход:**

* Интегриране на всички процеси на взаимодействие, които развиват детската индивидуалност с цел стимулиране на представи , умения и компетенции; - --Развитие на самооценка , самоконтрол- саморегулация при решаване на игрови, практически и познавателни задачи;

**Ситуационен подход**

* Същността на ситуационният подход се състои в това ,че познавателното събитие се анализира от гледна точка на ситуации , които го създават. Ако искаме да анализираме възпитателния процес в подготвителна група, чрез прилагане на ситуационният подход, то ние анализираме комплекс от ситуации, които го изграждат. Прилагането на ситуационния подход към възпитателния процес в подготвителна група позволява да се проектират педагогически ситуации, които рефлектират върху практиката. Той е личностно ориентиран подход , използван във възпитанието на детето.

**Форми на педагогическо взаимодействие**

Формите на педагогическото взаимодействие са две- основна и допълнителна. Основната форма е педагогическата ситуация, която се организира само в учевно време. Направленията, по които се работи в подготвителна група са:

1.Български език и литература

2.Математика

3.Околен свят

4.Изобразително изкуство

5.Музика

6.Конструиране и технологии

7.Физическа култура

Допълнителните форми на педагогическо взаимодействие се организират съобразно интересите и потребностите на децата.

1.Подвижни игри

2.Ролеви игри

3.Дидактични игри

4.Щафетни игри

5.Състезателни игри

6.Драматизации

7.Анимация

8.Разходки и игри на открито

9.Празници и развлечения

10.Занимания по интереси

11.Изложби

**РАЗПРЕДЕЛЕНИЕ НА ФОРМИ НА ПЕДАГОГИЧЕСКО ВЗАИМОДЕЙСТВИЕ ЗА ПОДГОТВИТЕЛНА ГРУПА**

***Определят се от Наредба 5 за IV възрастова група*.**

Български език и литература **– 3** педагогически ситуации

Математика **-3** педагогически ситуации

 Околен свят **– 4** педагогически ситуации

 Изобразително изкуство **-2** педагогически ситуации

Музика **-2** педагогически ситуации

Конструиране и технологии **-2** педагогически ситуации

Физическа култура **-3** педагогически ситуации

 **Общ брой – 19 педагогически ситуации**

СЕДМИЧНО **РАЗПРЕДЕЛЕНИЕ НА ПОЛУДНЕВНА ПРЕДУЧИЛИЩНА ГРУПА**

|  |  |  |  |  |
| --- | --- | --- | --- | --- |
| **ПОНЕДЕЛНИК** | **ВТОРНИК** | **СРЯДА** | **ЧЕТВЪРТЪК** | **ПЕТЪК** |
| Математика | Бълг.език и литература | Математика | Бълг.език и литература  | Математика |
| Музика  | Из.изкуство | Из.изкуство | Музика  | Конструиране и технологии |
| Околен свят | Околен свят | Околен свят | Околен свят | Бълг.език и литература |
| Физ.култура | Конструиране и технологии |  | Физ.култура | Физ.култура |

 Продължителността на една педагогическа ситуация е 30 мин.

 **Дневен режим**

От 7:30 до 8:15 Приемане на деца;

От 8:15 до 8:30 Утринна гимнастика;

От 8:30 до 9:00 Педагогическа ситуация;

От 9:00 до 9:30 Закуска;

От 9:30 до 10:00 Педагогическа ситуация;

От 10:00 до 10:15 Почивка и игри

От 10:15 до 10:45 Педагогическа ситуация;

От 10:45 до 11:00 Почивка и игри по избор на детето;

От 11:00 до 11:30 Педагогическа ситуация;

От 11:30 до 12:30 Игри и занимания по интереси;

От 12:30 до 13:30 Дейности по избор; Изпращане.

**Механизъм на взаимодействие между участниците в предучилищното образование**

**Съгласно чл.2 , ал.2 от Закона за предучилищното и училищно образование** участници с в образователния процес са децата , учениците , учителите, директорите и другите педагогически специалисти, както и родителите.

Мерки за създаване на условия и предпоставки за отговорно отношение на семейството в живота на групата в училището.

Индивидуални срещи в удобно за двете страни време.

Родителски срещи.

Присъствие и участие на родителите и Общинския съвет в процеса на предучилищното образование:

Украса на учебна стая;

Спонсорство;

Тържества

Проекти на групата;

Непрекъснат контакт и информиране на родителите на детето и ученика.

Координация и сътрудничество с дирекция „Социално подпомагане”, отдел „Закрила на детето”

Сътрудничество и взаимодействие между родителите и училището се осъществяват при условия и ред , определени с Правилника за дейността на училището.

 **Цели за съвместно сътрудничество между педагози и родители:**

1. Повишаване доверието в образователната система.

2. Активно участие на родителите за успешна адаптация и социализация на детето, както и в образованието на техните деца за подкрепа на личностното развитие на децата.

3. Създаване на условия за ранно детско развитие и подготовката на децата за училище.

4. Разбиране, подкрепа и споделена отговорност между подготвителна група и семейството за формиране на положително отношение към училището и мотивация за учене.

5. Съвместна работа за разбиране на ученето като ценност.

6. Разпределяне на правата, задълженията и отговорностите между подготвителна група и семейството за постигане на стратегическите цели и приоритетите на политиката за учене през целия живот.

 Сътрудничеството и взаимодействието между родителите и училището се осъществяват **чрез индивидуални консултации, родителски срещи, обучения, разговори с родителя всеки път, когато конкретна ситуация или поведение на детето го прави необходимо .**

Взаимодействието с родители е свързано както с традиционни форми за сътрудничество със семейството ( поддържане на постоянна връзка , родителски срещи), така и с неформални интерактивни стратегии и технологии ( социално – педагогически тренинг за оптимизация на житейско- педагогическа култура на семейството).

Родителите участват в Обществения съвет на училището.